jkorsvik/nowiki_second_scrape_merged huggingface dataset:
Mun av Balhae

Keiser Mun av Balhae eller Dae Heum-mu (født ?, død 793) var 3. monark med tittelen keiser i det koreanske kongedømmet Balhae. Han var kongedømmets lengstregjerende monark og etterfulgte sin far, kong Mu i 737.


== Konge ==
Under keiser Mun ble det etabert diplomatiske forbindelser med Tang-Kina og mange av Balhaes lærde dro til Kina for å studere, noe som økte innflytelsen til buddhismen og konfucianismen i Balhaes statsadministrasjon. Han styrket også relasjonene med kongedømmet Silla, som hadde forent de koreanske kongedømmene på Koreahalvøya sør for Balhae, og etablerte utviklingen av en handelsrute som ble kalt for Sillaveien (hangul: 신라도, hanja: 新羅道). Balhae styrket også de diplomatiske forbindelsene til Japan.
Hovedstaden ble flyttet flere ganger til blant annet Sanggyeong og Donggyeong, kongen stabiliserte og styrket den sentrale statsmakta over stammer av ulik etnisitet, noe som også bidro til territoriell ekspansjon. Han beordret etableringen av det nasjonale akademoet Jujagam (hangul: 주자감, hanja: 胄子監), basert på Tangs nasjonale akademi.
Selv om Kina aksepterte Mun som konge, refererte Balhae til Mun som Daeheung Boryeok Hyogam Geumryun Seongbeop Daewang (hangul: 대흥보력효감금륜성법대왕, hanja: 大興寶曆孝感金輪聖法大王), Gadokbu (hangul: 가독부, hanja: 可毒夫), Seongwang (hangul: 성왕, hanja: 聖王) og Giha (hangul: 기하, hanja: 基下). Noen koreanske historikere viser til han som himmelens sønn og som keiser.Graven til hans fjerde datter, prinsesse Jeonghyo ble oppdaget i 1980. Gravsteinen til hans eldre datter prinsesse Jeonghye er også funnet.


== Æranavn ==
Daeheung (대흥 大興 Stor glede 737-774, ?-793)
Boryeok (보력 寶曆, 774-?, minst til 781)


== Referanser ==


== Eksterne lenker ==
(ko) Britannica Korea article
(ko) Balhae era poem and extensive historical background
(ko) KCNA article on the two tombs of Dae Heummu's daughters
Dae Won-ui

Dae Won-ui (født ?, død 794) var 4. monark i det koreanske kongedømmet Balhae.
Dae var sønn av kong Mu, Balhaes andre konge, og bror til den forrige monarken, keiser Mun. Etter at Muns sønn Dae Goeng-rim døde, ble Won-ui utpekt til ny konge.
Dae viste seg imidlertid å ha et temperament preget av sjalusi og vold. I 794 ble han drept av sine egne ministre. Daes sønn ble utpekt som kong Seong.
Luis Felipe Méliz

Luis Felipe Méliz Linares (født 11. august 1979 i Santa Clara i Villa Clara) er en cubanskfødt lengdehopper, som nå representerer Spania. Han ble spansk statsborger 28. desember 2007.


== Karriere for Cuba ==
Meliz deltok ved Junior-VM i friidrett 1998 i Annecy i Frankrike, der han hoppet 7,67 i kvalifiseringen og 7,91 i finalen. Dermed fikk han bronse i lengde, bak Petar Datchev og Abdel Rahmane al-Nubi. Året etter fikk han sølv ved Universiaden 1999 i Palma de Mallorca i Spania, bak ukrainske Oleksej Lukasjevitsj. I juli fikk han også bronse ved Panamerikanske leker 1999, med 8,06 meter. Landsmannen Iván Pedroso vant gullet ved disse lekene, med 8,52 meter. 
Han deltok ved sommer-OL 2000, der han hoppet nest lengst av alle i kvalifiseringen, med 8,21 meter. I finalen hoppet han ikke like langt, men endte på 7.-plass med 8,08 i tredje runde. Iván Pedroso ble olympisk mester, med 8,55 i finalen. 
I 2001 deltok han både ved VM i friidrett innendørs og VM i friidrett. Ved innendørs-VM i Lisboa kom han på 9.-plass, mens ved VM utendørs ble han slått ut i kvalifiseringen, med 7,69 meter.Ved VM i friidrett innendørs 2003 i mars hadde han kun ett gyldig hopp i finalen, og fikk fjerdeplass med 8,01 meter. I august deltok han ved Panamerikanske leker 2003 i Santo Domingo i Den dominikanske republikk, og 8,20 meter holdt til sølv, igjen bak Iván Pedroso. I slutten av august deltok han også ved VM i friidrett 2003 i Paris, der han hoppet 7,97 i kvalifiseringen, men bare 7,73 i finalen, og endte på 11.-plass. 
Han siste store mesterskap for Cuba var VM i friidrett innendørs 2004. Her ble han slått ut i kvalifiseringen, med 7,71 meter som eneste gyldige hopp.


== Karriere for Spania ==
Ved sommer-OL 2008 i Beijing nådde han finalen, med 7,95 i kvalifiseringen. I finalen hoppet han 8,07 meter, som holdt til 7.-plass.Han deltok ved VM 2009 i Berlin, der han ble slått ut i kvalifiseringen, og EM i friidrett 2010 i Barcelona, der han endte på 11.-plass med 7,90 meter i finalen. I 2011 fikk han sjetteplass ved EM innendørs i Paris, og ved VM 2011 i Sør-Korea ble han slått ut i kvalifiseringen, og nådde ikke finalen. 
Méliz hadde nest lengste hopp ved kvalifiseringen, med 8,10 meter, men igjen hoppet han kortere i finalen. Han hadde kun ett gyldig hopp i finalen, på 7,50 meter, som holdt til en 8.-plass.


== Referanser ==


== Eksterne lenker ==
(en) Luis Felipe Méliz – Olympedia 
(en) Luis Felipe Méliz – Sports-Reference (OL-resultater – arkivert) 
(en) Luis Felipe Méliz – World Athletics 
(en) Luis Felipe Méliz – Diamond League 
(en) Luis Felipe Méliz – Track and Field Statistics 
(en) Profil hos European Athletics
(en) Profil hos All Athletics Arkivert 4. mars 2016 hos Wayback Machine.
Seong av Balhae

Seong of Balhae eller Dae Hwa-yeo (født ?, død 795) var 5. konge i det koreanske kongedømmet Balhae. Han var barnebarn av keiser Mun og sønn av den avdøde kongearvingen Dae Goeng-rim.
Han valgte æranavnet Jungheung (중흥, 中興), men var ellers en psykisk svak person. Han levde bare få måneder etter at han ble konge. Men han rakk å flytte Balhaes hovedstad til Sanggyeong.
Gang av Balhae

Gang of Balhae eller Dae Sung-rin (født ?, død 809) var 6. konge i det koreanske kongedømmet Balhae. Han var sønn av keiser Mun, Balhaes tredje monark. Han valgte æranavnet Jeongnyeok (正曆). I hans tid som konge var han aktiv i å utvikle handelsrelasjonene med Japan og Tang-Kina.
Jeong av Balhae

Jeong of Balhae eller Dae Won-yu (født ?, død 812) var 7. konge i det koreanske kongedømmet Balhae. Han var sønn av kong Gang. Lite er kjent om kong Jeong og hans tid som konge. Han valgte æranavnet Yeongdeok (永德). Han ble etterfulgt av sin bror kong Hui.
Hui av Balhae

Hui of Balhae eller Dae Eon-ui (født ?, død 817) var 8. konge i det koreanske kongedømmet Balhae. Han var sønn av kong Gang og yngere bror av kong Jeong.
Han reiste flere ganger til Tang-Kina og sørget for å importere flere aspekter ved Tangs kultur og styringssystemer.
Skvuppfestivalen

Skvuppfestivalen er en norsk festival som arrangeres hvert år i begynnelsen av august i Kristiansand. Festivalen presenterer flere band som sjelden får muligheten til å spille andre steder, sammen med andre band som nettopp gjør dette. Band på Skvuppfestivalen er ofte av en mer humoristisk karakter.


== Beliggenhet ==
Skvuppfestivalen ble i 2010 og 2011 holdt i en bakgård i Posebyen i Kristiansand. Arrangmentet ble i 2012 flyttet til et større område på Odderøya, der den ble avholdt den 3. og 4. august i 2012, og 2. og 3. august i 2013.


== Medieomtale ==
NRK viste et klipp fra Skvuppfestivalen 2011 i sin dokumentar om Sunniva Vetland i programserien Underveis. Den svenske avisen Ystads Allehanda omtalte i 2011 Jeanskyrkans församlings opptreden på Skvuppfestivalen. Sørnett intervjuet Ratatosker før deres opptreden i 2012.


== Artister ==
Opplysningsrock (2013, 2012, 2011, 2010)
Ræga Råkkers (2012, 2011, 2010)
Turboegner (2013, 2012, 2011, 2010)
Teit i Tights(2013, 2012, 2011)
Eli van der Eynden (2013, 2012, 2011)
Slurv (2013, 2012)
The Getaways (2013, 2011)
Fordøyelsessystemet (2013)
Harald med Støttekontakt (2013)
Bare Flaks (2013)
The Tumbleweeders (2013)
Tony (2013)
No Can Dudes (2013)
Ekstremt Billig Øl (2013)
Johnny Kahlua (2013)
I Sing My Body Electric (2013)
Uenig! (2013)
Vågsbygd Vals og Viser (2013)
Sixties Invasion (2013)
Ocean of Lotion (2012)
OOeee (2012)
Lovlydia & the Cast of Ludo (2012)
Keyboardkameratene (2012)
Ratatosker (2012)
Tema Kazakstan (2012)
Bestefar & Kaptein Øyen (2012)
Daniel Funk (2011)
Forhekset Prinsesse (2011)
Nedtur (2011)
Timbuktveit feat. Vanilla Lars (2011)
Jeanskyrkans församling (2011)
Seattle Holland (2011)
Tony Higginson (2011)
Transit (2011, 2010)
Guttekoret Bondebrølet (2010)
Atle Håland(2010)
Dagens blokkfløyte (2010)
Ørjan Moen (2010)
A piece of the puzzle (2010)
Forlatt (2010)
Pent Brukt Brud (2010)


== Referanser ==


== Eksterne lenker ==
Offisiell nettside
Gan av Balhae

Gan of Balhae eller Dae Myeong-chung (født ?, død 818) var 9. konge i det koreanske kongedømmet Balhae. Han var sønn av den sjette kongen kong Gang og yngere bror av kong Hui og kong Jeong. Han valgte æranavnet Taesi (太始, «majestetisk begynnelse»).
Cho Myung-chul

Cho Myung-chul (født 2. april 1959 i Pyongyang i Nord-Korea) er en sørkoreansk økonom og konservativ politiker.
Han ble født inn i en privilegert og partitro familie i Nord-Korea, der faren var konstruksjons- og transportminister, mens moren var professor ved Folkets økonomiske høyskole. Cho Myung-chul tok doktorgrad i økonomi ved Kim Il-sung-universitetet i Pyongyang, der han senere ble professor. I 1994 var han gjesteprofessor ved Nankaiuniversitetet i Kina, og benyttet anledningen til å flykte til Sør-Korea.I Sør-Korea jobbet han for ulike forskningsinstitutter, og kom fra Koreas institutt for internasjonal økonomisk politikk, der han ledet Senter for økonomisk utviklingssamarbeid, da han i juni 2011 ble satt til å lede den statseide tankesmien Utdannelsessenteret for gjenforening. Dette er den høyeste posisjonen en nordkoreansk avhopper noengang har oppnådd i den sørkoreanske staten. Utnevnelsen medførte drapstrusler fra det nordkoreanske regimet, formidlet gjennom propaganda. I april 2012 ble Cho innvalgt på utjevningsmandat i Sør-Koreas nasjonalforsamling, som første nordkoreanske flyktning, og representerer det konservative Saenuri-partiet.


== Referanser ==


== Eksterne lenker ==
«Cho Myung-chuls profil» (engelsk). Sør-Koreas nasjonalforsamling.
Wang Xufeng

Wang Xufeng (kinesisk: 王旭烽, født i februar 1955 i Pinghu i provinsen Zhejiang i Folkerepublikken Kina) er en kinesisk forfatter og ekspert på te. Hun har mottatt en av Kinas gjeveste litteraturpriser, Mao Dun-prisen.
Wang studerte historie ved Hangzhouuniversitetet (nå Zhejianguniversitetet) fra 1978 til 1982. Etterpå underviste hun ved en middelskole i Hangzhou og arbeidet ved en radiofabrikk  i samme by. Hun ble senere tilknyttet Zhejiang temuseum, som forsker. 
Wangs mest kjente verk er Temenneske-trilogien.

《茶人三部曲》 (Temenneske-trilogien)
《南方有嘉木》
《不夜之候》
《筑草为城》Wang har også forfattet mange studier om te og tekultur, som for eksempel 《茶文化通论》 (Essayer om tekultur)


== Eksterne lenker ==
Biografi Arkivert 30. desember 2007 hos Wayback Machine.
Wang Xufengs blogg }
Wang Xufengs blog hos Zhejiang BlogNet
Markør

Markør (engelsk: cursor) er en indikator i brukergrensesnittet i de fleste datasystemet for å vise den aktuelle posisjonen på dataskjermen som forventer interaksjon, det være seg en musemarkør (peker) eller en markør i en tekstbehandler. I sistnevnte er markøren et blinkende tegn, gjerne en strek som står på tekstlinjen og venter på ytterligere tekst som tastes inn via tastaturet. En markør for en datamus kalles gjerne en peker, i og med at den ligner en pil. Det engelske begrepet er cursor som er avledet fra latin, og har den opprinnelige betydningen «løper».


== Referanser ==


== Eksterne lenker ==
(en) Cursor – kategori av bilder, video eller lyd på Commons 
Creating and controlling browser cursors
20. etappe av Giro d’Italia 2012

20. etappe av Giro d'Italia 2012 var den siste fellesstartetappen og kongeetappen i årets Giro. Den strakte seg over 219 km som inkluderte to førstekategoriserte stigninger. 
Etappen ble vunnet av Thomas De Gendt, som passerte mållinjen alene. Han ble ikke sett på som noen stor favoritt og stakk i fra favorittgruppen og vant etappen. Han gikk dermed inn på en 4.-plass i sammendraget. Sammenlagtleder Joaquim Rodríguez, angrep før mål og vant 14 sek på Ryder Hesjedal. Han hadde dermed et forsprang på 31 sek før tempoen, den siste etappen. I kampen om den røde poengtrøya, tok Joaquim Rodríguez over ledelsen med 1 poeng ned til Mark Cavendish. Matteo Rabottini sikret seg seieren i klatrekonkurransen etter at han satt med i det opprinnelige bruddet og fikk med seg viktige poeng i de første kategoriserte stigningene. I kampen om den hvite trøya skjedde ingen endring i stillingen. I lagkonkurransen tok Lampre-ISD over ledelsen og leder med 8 min og 53 sek ned til Movistar Team før den avgjørende tempoetappen. 


== Manglende ryttere ==
067  Iván Velasco (EUS)DSQ
075  Andrea Guardini (FAR)DSQ
088  Dominique Rollin (FDJ) DSQ
096  Robert Hunter (GRM) Brøt
0102  Jack Bobridge (OCG)Brøt
0193  Timon Seubert (APP) Brøt


== Referanser ==


== Eksterne lenker ==
(en) Resultater på gazzetta.it
(it) Resultater på gazzetta.it
(en) Manglende ryttere
Seon av Balhae

Seon of Balhae eller Dae In-su (født ?, død 830) var 10. konge i det koreanske kongedømmet Balhae. Han gjenreiste den nasjonal storhet, og huskes i dag for å ha vært Balhaes siste store monark, før kongedømmet gikk i oppløsning.
Dae Insu var fjerde generasjon etter Dae Jo-yeongs yngere bror Dae Ya-bal. Han gjenreiste den kongelige autoriteten og styrket hæren vesentlig. Kong Seon fokuserte på ekspansjon, og ledet militære kampanjer som absorberte mange av de nordlige Malgalstammene, inkludert Heishui Mohe. Sørvestre Lille-Goguryeo i Liaodong ble erobret og kongen beordret også ekspansjon mot sør inn i kongedømmet Silla.
I sine 12 år sendte kong Seon diplomater til Japan fem ganger, der målet ikke bare var det diplomatiske, men også det handelsmessige. Balhaediplomatene var anerkjent i Japan, selv om en der gjerne så at det kom noen færre ettersom de kostet en del å underholde de utenlandske gjestene. Den balhae-japanske handelsruta over Japanhavet ble en av Japans viktigste handelsruter.
Kong Seon døde i 830 og hans barnebarn Dae Ijin ble ny Balhaekonge.


== Eksterne lenker ==
(ko) The 5 capitals and the 16 prefectures of Balhae under King Seon reign in 820
Frederic Church

Frederic Edwin Church (født 4. mai 1826 i Hartford i USA, død 7. april 1900) var en amerikansk maler som spesialiserte seg på  landskapsmalerier. Han hadde en sentral rolle i Hudson River-skolen (Hudson River School) som fokuserte på landskapsmalerier i USA. Selv om han var veldig opptatt av naturvitenskap, var han «alltid opptatt av å få en åndelig dimensjon i verkene sine».


== Liv og virke ==


=== Bakgrunn ===
Church kom fra en rik familie og fikk tidlig utviklet interessen for billedkunst. Han viste seg fort å være et naturtalent. 18 år gammel traff han en av USAs mest fremstående landskapskunstnere, Thomas Cole, som Church gikk i lære hos. Han fikk senere medlemskap i Hudson River School. Etter at Cole døde i 1848, la Church frem mye av arbeidet for å bevare ånden i Hudson River-skolen. Samme år ble han valgt inn som  yngste medlem i National Academy of Design.


=== Maler ===
Frederic Church  bosatte seg i New York City. Om sommeren var han ofte på vandringer i naturen der han samlet inntrykk og inspirasjon til maleriene sine. Dette gjorde også kollegaen Albert Bierstadt, som var med på flere naturekspedisjoner. Hver vinter vendte Church tilbake til New York for å selge verkene sine. På samme måte som læreren Cole, lagde Church skisser av maleriene i naturen, for å fullføre arbeidet i atelieret. I sine senere år foretok han lange reiser til Sør-Amerika og langs kysten av Middelhavet. Der fant han nye, vakre og romantiske paradislandskap som han avbildet.
Det var de store natureffekter der særlig inspirerte ham. Til hans tidligste arbeider hører West Rock ved New Haven, Opptrekkende storm, Aften etter stormen. Resultatene av reiser i Sør-Amerika (1853 og 1857) var effektfulle arbeider som Ny-Granadas fjellkjede, Andesfjellenes hjerte med den storslått lysvirkning (1859), Cotopaxi (1862) og Chimborazo (1864). 
Fra tropiske områder søkte han mot nord, helt opp til Labrador, og skapte Isfjellene som vakte stor beundring på utstillingen i London i 1863. En reise (1868) til Europa og Orienten gav anledning til arbeider som bildene fra Parthenon, Damaskus, Jerusalem og fjelltempelet Al Khazneh i Petra.
I likhet med andre malere innenfor Hudson River School malte Church svært realistisk, det vil si naturtro, samtidig som uttrykket er klart romantisk. Motivene er derfor ofte pyntet på eller malt mer overdrevet enn slik virkeligheten faktisk fortoner seg, noe som er typisk for romantikken som sjanger.


== Billedgalleri ==

		
		
		
		
		
		
		
		
		
		
		


== Referanser ==


== Eksterne lenker ==
“Lost” Church painting is found-Oliver Brothers Fine Art Restoration, Boston, while cleaning of the 19th-century work found the clue that cracked the case
Olana State Historic Site, New York State Office of Parks, Recreation and Historic Preservation
The Olana Partnership
Frederic Edwin Church Gallery at MuseumSyndicate
Boston Art Club: Official website
Reynolda House Museum of American Art
Lyrics to the song "Olana" by Marc Cohn, about Church and the Olana estate, from Church's perspective.
Rasmus Elm

Rasmus Cristoffer Elm (født 17. mars 1988) er en svensk fotballtrener og tidligere fotballspiller som er assistenttrener for Kalmar FF.Han har tidligere spilt for russiske CSKA Moskva og den nederlandske klubben AZ Alkmaar. Han var også en del av Sveriges tropp under EM i fotball 2012. Hans to brødre David Elm og Viktor Elm er også profesjonelle fotballspillere.


== Klubbkarriere ==
Elm begynte sin fotballkarriere hos Johansfors IF og Emmaboda IS før han i januar 2005 signerte for Kalmar FF. I en periode over fire og et halvt år spile han over 96 kamper og scoret 18 mål i Allsvenskan. Med Kalmar FF vant han også Svenska Cupen i 2007 og Allsvenskan i 2008.


=== AZ Alkmaar ===
Den 27. august 2009 signerte Elm under på en fireårskontrakt med den nederlandske klubben AZ Alkmaar, hvor også landslagskollega Pontus Wernbloom spilte.  Han debuterte for klubben den 12. september samme år i et 2–1-tap mot ADO Den Haag. Etter å ha vært skadeplaget gjennom sin første sesong i AZ etablerte han seg deretter fast på førstelaget, og bidro til både mål og målgivende med sitt overblikk og sine frispark. 


== Landslagskarriere ==
Elm fikk sin landslagsdebut for det svenske herrelandslaget i en vennskapskamp mot USA den 24. januar 2009. Hans første scoring for Sverige kom i vennskapskampen mot Østerrike den 11. februar 2009 (2–0). Elm ble tatt ut i den svenske troppen til EM i fotball 2012 i Polen og Ukraina av landslagstrener Erik Hamrén.


== Meritter ==
Kalmar FFAllsvenskan (1): 2008
Svenska Cupen (1): 2007


== Referanser ==


== Eksterne lenker ==
(en) Rasmus Elm – FIFA 
(en) Rasmus Elm – UEFA 
(en) Rasmus Elm – Transfermarkt 
(en) Rasmus Elm – national-football-teams.com 
(en) Rasmus Elm – WorldFootball.net 
(en) Rasmus Elm – Soccerbase.com 
(en) Rasmus Elm – FootballDatabase.eu 
(en) Rasmus Elm – Soccerway 
(en) Rasmus Elm – EU-Football.info 
(en) Footballdatabase.eu – Player, Rasmus Elm – Spillerprofil
(en) National-football-teams.com – Elm, Rasmus – Spillerprofil
Tur & retur

Tur & retur er en svensk komediefilm fra 2003 av Ella Lemhagen.


== Handling ==
Det er fredag ettermiddag og barn som har skilte foreldre pakker sine vesker. To av dem er Martin (11 år), som skal reise til sin pappa Torkel ved norske grensen, og Julia (11 år) som skal reise til sin mamma Kicki i Malmö, men de vil ikke. Men ved flyplassen ser de at de er veldig like hverandre og de bytter destinasjon. Reisen vil forandre livene deres for alltid.


== Medvirkende ==
Amanda Davin - Julia/Martin
Helena af Sandeberg - Kicki
Jørgen Langhelle - Torkel
Torkel Petersson - Peter, Kickis sambo
Julia Ragnarsson - My
Inga Landgré - Greta
Leonard Goldberg - Joakim
Maria Langhammer - Marianne
Henny Moan - Martins farmor
Bjørn Floberg - Onkel Sverker
Mattias Silvell - Anders
Ville Bergman - Jonatan
Sarah Lindh - Tante Bodil
Robert Wells
Mia Poppe - Linda
Alexandra Zetterberg - Rose
Åsa Johanisson - Flyvertinne


== Referanser ==


== Eksterne lenker ==
(en) Tur & retur på Internet Movie Database 
(no) Tur & retur hos Filmfront 
(no) Tur & retur på NRK TV 
(sv) Tur & retur i Svensk Filmdatabas 
(nl) Tur & retur på MovieMeter 
(en) Tur & retur på AllMovie 
(en) Tur & retur på Turner Classic Movies 
(en) Tur & retur på Rotten Tomatoes 
MovieZine
[1]
(tsjekkisk)
(tsjekkisk)
Flystyrten ved Torungene i 1945

Flystyrten ved Torungene i 1945 var flystyrten av Royal Air Force-flyet Handley Page Halifax Mk.III NA 103 tilhørende 298 Squadron, nedskutt av tyske nattjagere under andre verdenskrig, 25. februar 1945, og styrtet i havet ved Torungene i Arendal.


== Oppdraget ==
Flyet, som var et bombefly med fire Hercules-motorer, tok av fra RAFs flyplass Tarrant Rushton øst for Blandford Forum i sørlige England ettermiddagen 25. februar klokken 17:27. Flyet var lastet med utstyr til Milorggruppe 14231 på Hadeland, og hadde et mannskap på fem canadiere og en brite. Målet var en droppsone ved Malsjøen. Da det kom over Telemark ble de møtt av  dårlig vær, og måtte tilslutt snu da de var avhengig av klarvær for å kunne droppe lasten på korrekt sted. Det alternative droppstedet var heller ikke mulig å finne.


== Nedskytning og styrt ==
Under returen var Arendal det siste stedet hvor kursen skulle korrigeres før de skulle fly over Nordsjøen og tilbake til England. Flyet hadde fått fjernet mye av bevæpningen grunnet at man ønsket å ha med mest mulig last. Dette gjorde at det var et lett bytte for de tyske nattjagerne (Junkers Ju 88 og Messerschmitt Bf 110) som var stasjonert ved Kjevik flystasjon i Kristiansand. Over Arendal var det stjerneklart, og de ble observert og skutt ned av en tysk nattjager. Flyet styrtet klokken 23:44 i havet ved Torungene, rett utenfor Arendal. Flyet er aldri blitt funnet, heller ikke mannskapet, som alle regnes som omkommet.


== Minnesmerke ==

Et minnesmerke ble reist 14. august 1988 på Lille Torungen av Hisøy historielag og Norges Reserveoffisers Forbund, murt opp av sten som en varde. På varden er det festet en messingplate med inskripsjonen (under et bilde av et Halifax MK III): 
Halifax MK III NA 103 298 Squadron Utenfor Torungene 25. februar 1945 ofret disse allierte flyverne sine liv for Norges frihet: Fra Royal Air Force:F/SGT William G. Godfrey (flt. Engineer) 23 årFra Royal Canadian Air Force:F/O Robert S. Edick (pilot & captain) 23 årP/O Eric A. Innes (wireless op.) 21 årW/O Chester A. Holmlund (navigator) 22 årF/O Alexander Kotyk (bomb aimer) 20 årP/O Hector Lochhead (air gunner) 21 årFlyet som tok av fra Tarrant Rushton i England kl. 1727 søndag 25. februar 1945 med våpen og utstyr til Milorg-gruppe 142.3.3 på Hadeland ble skutt ned kl. 2344 og ble observert gå ned i flammer i havet utenfor Torungene


== Mannskapet ==
 Pilot - Robert Stanley Edick, 23 år
 Telegrafist - Officer Eric Alexander Innes  , 21 år
 Navigatør - Chester Allen Holmlund, 22 år
 Dropper - Alexander Kotyk, 20 år
 Skytter - Hector Lochhead, 21 år
 Flymaskinist - William George Godfrey, 23 år


== Litteratur ==
Stein Vyrje: Luftkrigens minnesmerker, en dramatisk beretning om luftkrigens virkelighet 1940-45, sør i Norge Aschehoug  1991, ISBN 8203165427
Amanda Davin

Amanda Klara Alexandra Davin (født 12. april 1992) er en svensk skuespiller.


== Filmografi (utvalg) ==
2003 - Tur & retur
2007 - Allt om min buske
2007 - Wallander – Pyramiden
2008 - Patrik 1,5
2008 - Allt flyter
2012 - Som en Zorro


== Referanser ==


== Eksterne lenker ==
(en) Amanda Davin på Internet Movie Database 
(sv) Amanda Davin i Svensk Filmdatabas 
(fr) Amanda Davin på Allociné 
(en) Amanda Davin på AllMovie 
(en) Amanda Davin hos The Movie Database
Eva Remaeus

Eva Remaeus (født 13. februar 1950 i  Lund, død 29. januar 1993 i Drottningholm) var en svensk skuespiller, kjent fra TV-serien Fem myror är fler än fyra elefanter fra 1970-tallet. Hun medvirket også i blant annet i Sven Klangs kvintett (1976) og Mannen på taket (1976).
I 1977 medvirket hun i Tältprojektet.


== Referanser ==


== Eksterne lenker ==
(en) Eva Remaeus på Internet Movie Database 
(sv) Eva Remaeus i Svensk Filmdatabas 
(da) Eva Remaeus på Filmdatabasen 
(fr) Eva Remaeus på Allociné 
(en) Eva Remaeus hos The Movie Database 
(sv) Eva Remaeus hos Svensk Filmdatabas
Dae Ijin

Dae Ijin (født ?, død 857) var 11. konge i det koreanske kongedømmet Balhae.